Siv Jensen går av som leder, peker på Listhaug som etterfølger - Vesterålen Online
Torsdag ble det kjent at Fremskrittspartiets leder Siv Jensen går av som partiets leder. Foto: Berit Roald / NTB
Publisert: 18 februar 2021 19:05 Sist oppdatert: 18 februar 2021 19:05
Vemod blant politiske motstandere
En rekke politiske ledere har allerede kommentert Jensens avgang. Hennes forgjenger, Carl I. Hagen, vil huske henne som en svært handlekraftig politiker, som gjorde seg bemerket allerede da hun kom inn på Stortinget i 1997.
– Hun gjorde seg bemerket med en gang og ble raskt kjendis, sier mannen som ledet Frp fra 1978 til 2006 til Dagsnytt 18.
– Siv har vært en av de viktigste politikerne i Norge de siste tiårene. Gjennom modige valg og sterk gjennomføringsevne har hun preget det politiske landskapet. Jeg ser tilbake på vårt samarbeid med glede og håper å ha god kontakt med Siv også fremover, uansett hva hun nå velger å gjøre, avslutter Solberg i et innlegg på Facebook.
Støre: Tøff debattant
– Hun tok raust og hyggelig imot. Tross endeløse og tøffe uenigheter har vi beholdt en god tone og gjensidig respekt. Og jammen fikk vi samarbeidet om rettferdig pensjon på tampen. Takk for det, og lykke til!, skriver Lysbakken på Twitter.
– Tross stor politisk og ideologisk uenighet: Takk for innsatsen, mange friske diskusjoner og lærerik utveksling, Siv Jensen – en svært erfaren politiker med mange resultater, skriver Une Bastholm til NTB.
Søsteren Nina Jensen, som er tidligere generalsekretær i WWF Verdens naturfond, peker også på politiske uenigheter, men kaller søsteren en av de beste norske politikerne gjennom tidene på Instagram.